open-index/open-wikipedia-markdown huggingface dataset:
Čimoras

**Čimoras** () – Čimu indėnų kultūros valstybė, gyvavusi tarp 850 ir 1470 m. (paskutinės intermedijos laikotarpiu) dabartinės Peru šiaurės vakaruose. Sostine buvo Čan Čanas.

Čimoras susikūrė žlugus Močės kultūrai. Pasak legendos, Čan Čaną įkūrė valdovas Taikanamas, atvykęs iš jūros. Čimoro valstybę ~1470 m. nugalėjo inkai, vadovaujami Tupak Inkos.

Čimoro valdovų priskaičiuojama 10, tačiau žinomi tik keturi valdovai:
* 900–960 – Takajnamas
* 960–1020 – Guakrikauras
* 1020–1080 – Njansempinkas
* 1440–1470 – Minčankamanas
Hidalgas (valstija)

**Hidalgas** () – Meksikos valstija su sostine Pačuka.

Hidalgo valstijos plotas yra 20 846 km², ji ribojasi su San Luis Potosi valstija šiaurėje, Verakrusu ir Puebla rytuose, Tlaskala ir Meksikos valstija pietuose ir Keretaru šiaurės vakaruose.

## Didžiausi miestai

* Pačuka – 297,8 tūkst. gyv. (2020 m.)
* Tulansingas – 106,1
* Tisajuka – 60,2
* Huechutla – 44,3
* Ismikilpanas – 37,6
* Tepechi del Rio de Okampas – 36,6
* Aktopanas – 32,2
* Siudad Sahagunas – 31,7

## Šaltiniai
Braiso kanjono nacionalinis parkas

**Braiso kanjonas** () – geologinė formacija Jutoje, JAV. **Braiso kanjono nacionalinis parkas** () – nacionalinis parkas, kuris apima šį kanjoną. Šis kanjonas – daugybė arklio pasagos pavidalo amfiteatrų, gamtos išskobtų uolose, rytiniame Paunsaugunto plokščiakalnio pakraštyje, pietų Jutoje. Įvairiausias uolų formas išgraužė vanduo, ledas ir sniegas. Kanjono pakraštys kas 50 metų atsitraukia maždaug per 300 mm.

Uolienų mineralų erozija nuspalvino uolas įvairiomis spalvomis, jos itin ryškios ir keičiasi dieną: raudona ir geltona atsiranda dėl oksidavusios geležies, mėlyna ir violetinė – dėl mangano oksido.
Kanjonas pavadintas vietos genties indėnų kalbos žodžiu, reiškiančiu „raudonos uolos, stovinčios lyg žmogus dubens formos kanjone“. Visas regionas yra pavadintas škotų keliautojo Ebeneserio Bryce vardu.

## Galerija

Image:Bryce Canyon Colors.jpg
Image:Bryce Canyon Arche.jpg|
Image:USA 10654 Bryce Canyon Luca Galuzzi 2007.jpg|
Kalifornijos įlanka

**Kalifornijos įlanka** (), arba **Korteso jūra** (*mar de Cortés*) – įlanka Ramiajame vandenyne, atskirianti Kalifornijos pusiasalį nuo pagrindinės Meksikos dalies. Ilgis – 1203 km. Plotis – nuo 92 iki 222 km. Vidutinis gylis – daugiau nei 1000 m, didžiausias gylis – 3400 m. Plotas – 160 000 km².

Hidrologiniu režimu prilygintina jūrai. Potvynių aukštis iki 2,9 m (vyksta kas pusė paros). Žvejyba (tunai, skumbrės, jūrų ešeriai).

Dėl tektoninių procesų įlanka atsivėrė prieš ~5 mln metų. Atsiverdama pakeitė Kolorado upės kryptį, dabar ji šiaurinėje įlankos dalyje formuoja didžiulę deltą. Į įlanką taip pat įteka Fuertės, Majo, Sinaloa, Sonoros ir Jakės upės.

Didžiausios salos – Tiburonas ir Anchel de la Gvarda.

Miestai – Gvaimasas, La Pasas.

## Šaltiniai
Spalvotoji dykuma

**Spalvotoji dykuma** – dykuma JAV, Arizonoje, Keturi Kampų regione. Dykumos dirvožemis yra raudonos, oranžinės, mėlynos, baltos, šviesiai violetinės bei pilkos spalvos mineralų kaleidoskopas. 

Spalvotoji dykuma yra minkšto smiltainio nuosėdų Chinle darinių, atsiradusio iš egzistavusio prieš 225 milijonus metų vandens telkinio, dalis. Šių nuosėdų formavimosi tempai paveikė geležies bei aliuminio mineralų kiekį atskiruose sluoksniuose. Lėčiau nusėdę sluoksniai tapo raudoni, oranžiniai ir rožiniai. Susiformavusieji sparčiau nusidažė mėlyna, pilka ir šviesiai violetine spalva. Smarkūs Arizonos vasariniai musonai skatina tolesnę eroziją ir naujų spalvų radimasi. Šiose labai sausose dykumose beveik niekas neauga. Joje stūkso tik stalkalniai ir uolos. Šiose vietose keliavimas motorizuotomis transporto priemonėmis yra draudžiamas.

Regione randama įvairių suakmenėjusių priešistorinių augalų ir gyvūnų, taip pat senovinių dinozaurų pėdsakų ir ankstyvos žmonių gyvenamosios vietos įrodymų.

## Šaltiniai
Liu Bang

**Liu Bangas** (, šventyklos vardas **Gaodzu**,  - "Aukštasis protėvis", 256 arba 247 – 193 m. pr. m. e.) – Kinijos imperatorius (206- 195 m.pr.m.e.), Han dinastijos įkūrėjas.

Liu Bangas yra vienas iš dviejų Kinijos dinastijų įkūrėjų, kilusių iš valstiečių (kitas buvo Ming dinastijos pirmasis imperatorius).

Liu Bangas gimė valstiečių šeimoje Pei regione, dabartinėje Dziangsu provincijoje. Tėvų vardai nėra žinomi ir istorijose jie minimi kaip "Liu Taigong" (劉太公; senasis Liu) ir "Liu Ao" (劉 媼, senoji Liu). Pasak legendos Liu Bango motina ilsėjosi ir susapnavo dieviškąją būtybę. Staiga dangus apsiniaukė ir sužaibavo bei pasigirdo griaustinis. Liu tėvas spėjo tik pamatyti drakoną už Liu motinos. Netrukus paaiškėjo, kad išprievartauta drakono ji pastojo ir pagimdė Liu Bangą.

Jaunystėje tarnavo sargybos karininku savo provincijoje. Jam buvo patikėta lydėti kalinių grupę į Li kalną dabartinėje Šaansi provincijoje, kur jie turėjo dirbti statomame Ši Huangdi mauzoliejuje. Kelionės metu daug kalinių pabėgo ir bijodamas atsakomybės už netinkamai įvykdytą užduotį Liu Bangas susidėjo su likusiais kaliniai ir įkūrė plėšikų gaują. Pasak legendos paleistieji kaliniai grįžo pas Liu, nes kelią jiems pastojo gyvatė. Liu Bangas užmušęs milžinišką gyvatę ir tapęs tų kalinių vadu.

209 m.pr.m.e. prieš Čin dinastiją sukilo Čen Šenas (Chen Sheng), pasiskelbęs Didžiosios Ču karalystės karaliumi. Ču karalystė apėmė ir Pei regioną. Liu Bangui tapus plėšikų armijos vadu generolas Siao He pasiūlė jam prisijungti prie sukilėlių. Sukilimo metu Liu Bangas buvo Sian Liano (Xiang Liang) pavaldinys, o jam mirus mūšyje tapo Ču princo Min Sinio (Min Xin), kuris buvo nominalus prieš imperiją sukilusių valstybių vadas, tarnu. Tuo metu jis susitiko su Džan Lianiu (Zhang Liang), kuris vėliau tapo jo pagrindiniu strategu. 207 m. gruodį dalyvavo žygyje į Čin dinastijos valdų centrą. 206 m. generolas Sian Ju (*Xiang Yu*) konsolidavo valdžią savo rankose ir bandė atstumti Liu Bangą į šalutinį vaidmenį. Sian Ju valstybę padalino į 19 kunigaikštysčių, kurių vieną valdyti paskyrė Liu Bangui. 

206-202 m. pr. m. e. jų konfrontacija peraugo į karą. Sian Ju kelis kartus nugalėjo Liu Bangą, tačiau pastarasis darėsi vis populiaresnis. 203 m.pr.m.e. buvo sudarytos trumpai trukusios paliaubos, kuriomis Kinija buvo padalinta tarp priešininkų. 202 m.pr.m.e. Liu Bangas nutraukė paliaubas ir pasiekė pergalę. Nugalėjęs Siang Ju, Liu Bangas pasiskelbė imperatoriumi, o naujosios Han dinastijos sostine padarė 202 m.pr.m.e. jo pradėtą statyti Čanganą (baigtas statyti 190 m.pr.m.e., dab. Sianas).

Liu Bangas Kiniją valdė pagal centralizuotą Čin imperijoje naudotą modelį. Savarankiškus vasalus jis pamažu pakeitė savo giminaičiais. Liu Bangas sumažino mokesčius ir lažą, vystė žemės ūkį, tačiau padidino mokesčius bei teisinius apribojimus pirkliams. Jam pavyko sudaryti taiką su siunnų gentimis.

Valdant Liu Bangui valstybės valdyme Čin laikais vyravusį legizmą pamažu pakeitė konfucianizmas. Konfucianistai buvo skiriami valdininkais, o legizmu grįsti įstatymai sušvelninti.

Žuvo karinio susidūrimo su Huainano karaliumi metu nuo priešininkų strėlės.

## Nuorodos
Li Si

**Li Si** (, g. apie 280 – m. 208 m. pr. m. e.) buvo Čin (*Qin*) valstybės, vėliau – Čin imperijos pagrindinis ministras, tarnavęs dviem valdovams: Čin Šihuangui (*Qin Shihuang*) ir jo sūnui Čin Erši (*Qin Ershi*).

Li Si buvo kilęs iš Ču valstybės, būdamas jaunas ten tarnavo valdininku. Vėliau politinės karjeros siekė persikėlęs į Čin. Čin valdovui Čin Šihuangui Li Si pasiūlytas Kinijos suvienijimo planas padarė įspūdį. Remdamasis Li Si patarimais, Čin valdovas ėmė vilioti kitų valstybių intelektualus pas save, o nesutinkantiems pereiti pasiųsdavo žudikus. Li Si taip pat įtikino Čin Šihuangą, kad su nepatenkintais intelektualais būtina elgtis labai griežtai. Tuo remiantis, 460 protestuoti ėmusių konfucianistų palaidoti gyvi. 214 m. pr. m. e. sekant Li Si įsakymu, sunaikinta daug istorinių dokumentų bei literatūros šaltinių. Tarp jų būta nemažai konfucianistinių veikalų.

Li Si manė, kad stiprios valstybės pagrindas yra tvirta biurokratinė sistema. Jis daug prisidėjo prie valiutos, įvairių matų bei rašto sistemos standartizavimo suvienytoje Čin imperijoje.

Po Čin Šihuango mirties Li Si drauge su didelę įtaką rūmuose turėjusiu eunuchu Džao Gao (*Zhao Gao*) pasirūpino, kad sostą perimtų silpnas ir nesavarankiškas Čin Šihuango sūnus. Džao Gao pavyko įkalbėti naująjį imperatorių – marionetę skirti aukščiausius postus Džao Gao šalininkams, o Li Si buvo įsakyta nužudyti.
Mamutų urvo nacionalinis parkas

**Mamutų urvo nacionalinis parkas** – saugoma gamtos teritorija JAV, Kentukyje. Pagrindinis parko objektas – Mamutų urvai. Jie yra 3 kartus ilgesni už bet kurią kitą pasaulyje žinomą urvų sistemą. Čia yra 1000 km ilgio takų, kurių nelietė žmogaus koja. Tai – negrynojo kalkakmenio arba karstinė urvų sistemą, kurią sudaro storas 213 m kalkakmenio sluoksnis, nuolat graužiamas prasisunkiančių požeminių vandenų.

Tamsieji Mamutų urvų kanalai kadaise buvo keliai, vedę prie požeminių vandens šaltinių, įtekančių į šalia esančią Žaliąją upę. Upei prasigraužus pro uolų apačią, prasigraužė ir požeminiai vandenys sudarydami didžiulį dabartinį urvų kompleksą. Kalkakmenis per 70 mln. metų nusėdo ant jūros dugno. Jūra čia tyvuliavo prieš 350 mln. metų.
Wolfenstein

**Wolfenstein** gali būti:
* Volfenštainas () – uola Vokietijoje (gamtos paminklas).

## Asmenys
* Alfred Wolfenstein (1888–1945) – vokiečių poetas;
* Lincoln Wolfenstein – JAV fizikas.

## Kompiuteriniai žaidimai
* Wolfenstein – kompiuterinių žaidimų serija, į kurią įeina:
** Castle Wolfenstein – kompiuterinis žaidimas, kurį 1981 m. išleido Muse Software;
** Wolfenstein 3D – kompiuterinis žaidimas, išleistas 1992 m.;
** Return to Castle Wolfenstein – kompiuterinis žaidimas, išleistas 2001 m.;
** Wolfenstein: Enemy Territory – laisvai platinamas kelių žaidėjų žaidimas, sukurtas žaidimo *Return to Castle Wolfenstein* pagrindu;
** Wolfenstein – naujausia žaidimo dalis 2009 m.
Volfenštainas

**Volfenštainas** () - susiformavęs uolų darinys tarp Tiršenroito (vok. Tirschenreuth) ir Hohenvaldo () Bavarijos žemėje, Vokietijoje.

Dėl klimatinio poveikio granitiniai uolų blokai yra taip paveikti, kad atrodo kaip sukrauti maišai.

Volfenšteino uolą Bavarijos žemės geologijos tarnyba užregistravo kaip Vokietijos gamtos paminklą.
La Digas

**La Digas** () – ketvirta pagal dydį gyvenama Seišelių salyno sala. Yra Indijos vandenyne, į rytus nuo Prasleno ir į vakarus nuo Felisitės. Plotas 10 km². Sala granitinė. Aukščiausia vieta – Bel Vu kalnas (300 m). Centrinę La Digo dalį dengia tropiniai miškai (įeina į Viuvo gamtos rezervatą). Juose gyvena retas paukštis – japoninė rojinė musinukė (*Terpsiphone atrocaudata*).

La Dige gyvena ~2000 gyventojų. Pagrindiniai kaimai yra La Pasas (iš jo keltai į Prasleną ir Mahę) ir La Reunjonas. Kopros rinkimas, vanilės auginimas, turizmas.


Image:La Digue landscape.jpg|La Digo salos centrinė dalis
Image:La Digue swamp.jpg|Pelkė La Dige
Image:Ladigue3.jpg|Granito luitai
Mangokis

**Mangokis** () – 564 km ilgio upė Madagaskare. Ji išteka iš Madagaskaro Centrinių kalnų į rytus nuo Fianarancoa miesto. Upė teka į vakarus, tolyn nuo kalnų, ir kerta pietinę Bemarahos plokščiakalnio dalį. Mangokis įteka į Mozambiko sąsiaurį į šiaurę nuo Morombės miesto.

Per pastaruosius 40 metų buvo iškirsta daugybė Madagaskaro miškų ir tai sukėlė didelę dirvos eroziją Mangokio upės baseine. To įrodymas yra seklumos upės vagoje. Dumblinas žalsvas Ihotrio ežeras aiškiai įžiūrimas į pietus nuo upės. Tarp ežero ir pakrantės yra didelė balta smėlio ir dumblinų tvenkinių sritis. Pietinėje deltos dalyje yra nerija, o šiaurinėje – mangrovių pelkės.

## Nuorodos
* Mangokio upės baseino žemėlapis
Freedom House

**Freedom House** – JAV įsikūrusi tarptautinė nevyriausybinė organizacija, kuri įvairiose šalyse tiria ir „advokatauja“, gindama demokratiją, politinę laisvę ir žmogaus teises. Organizacija garsi savo kasmetinėmis Laisvo pasaulio ataskaitomis, kuriose nurodomas kiekvienos šalies demokratijos laipsnis, plačiai naudojamas politikos mokslo tyrimuose.

## Istorija
Organizaciją 1941 m. įkūrė Wendell Willkie ir Eleanor Roosevelt. Tikslas - siekti laisvės ir demokratijos visame pasaulyje. Pati organizacija save apibūdina kaip „Aiškus balsas siekiantis demokratijos ir laisvės pasaulyje“. 

80 proc. lėšų gauna iš JAV federalinės valdžios biudžeto, kitą dalį iš įvairių šaltinių: Bradley Foundation, Smith Richardson Foundation, Nyderlandų vyriausybės ir kitų.
E95

**Europos kelias E95** – 1790 km ilgio greitkelis Rytų Europoje, kuris driekiasi per Rusiją, Baltarusiją, Ukrainą ir Turkiją. Turi didelę reikšmę rytų slavų valstybėms, NVS, taip pat turi tarptautinę reikšmę. Kelias eina per Leningrado ir Pskovo sritis Rusijoje, Vitebsko, Mogiliavo ir Gomelio sritis Baltarusijoje, Černigovo, Kijevo, Čerkasų, Kirovohrado, Mykolajivo ir Odesos sritis Ukrainoje, toliau keltu per Juodąją jūrą ir galiausiai per Turkijos teritoriją.

Pagrindiniai miestai: Sankt Peterburgas, Gomelis, Kijevas, Odesa, Samsunas, Merzifonas. Intensyviausias eismas yra atkarpoje tarp Kijevo ir Odesos (automagistralė M05). Dalis greitkelio priklauso IX paneuropiniam koridoriui.

### Maršrutas
*  Rusijoje – 540 km
**  Sankt Peterburgas, Gačina, Luga, Pskovas, Ostrovas, Opočka, Pustoška, Nevelis

*  Baltarusijoje – 458 km
**  Gorodokas, Vitebskas, Orša, Šklovas, Mogiliovas, Bychavas, Buda Košeliovas, Gomelis

*  Ukrainoje – 683 km
**  Černigovas, Brovari, Kijevas
**  Kijevas, Vasilkovas, Bila Cerkva, Staviščė, Žaškovas, Umanė, Uljanovka, Liubaševka, Žovtenė, Odesa

*  Juodoji jūra

*  Turkijoje – 109 km
** Samsunas, Merzifonas

## Apibūdinimas

### Rusijoje
* Sankt Peterburgas – Gačina: dviejų eismo juostų kelias, dėl plačių eismo juostų lenkiant beveik nereikia išvažiuoti į priešpriešinę juostą. Eismas intensyvus.
* Gačina: dviejų eismo juostų aplinkkelis.
* Gačina – Luga: geros kokybės, dviejų eismo juostų kelias.
* Luga: kelias per miestą.
* Pskovas: vakarinėje miesto dalyje, vienas šviesoforas. Už Pskovo nedidelis trijų eismo juostų ruožas.
* Ostrovas: aplinkkelis.
* Opočka: aplinkkelis.
* Pustoška: kelias per mistą, greitis ribojamas iki 40 km/h.
* Nevelis: aplinkkelis.
Didžiųjų Smėlio kopų nacionalinis parkas

**Didžiųjų Smėlio kopų nacionalinis parkas** () – nacionalinis parkas JAV, Kolorado valstijoje. Tai smėlio kopos, kurios iškilusios daugiau kaip 213 metrų virš San Luiso slėnio, tarp Rio Grandės ir Kristaus Kraujo kalnų. Kopos yra aukščiausios JAV ir užima apie 90 km². Didžiųjų Smėlio kopų nacionalinis parkas yra įkurtas 2004 m.

Kitaip nei kitos smėlio kopos, šios yra labai tvirtos ir išlaiko nekintamą pavidalą. Po jomis išlieka daug drėgmės. Taip yra dėl to, nes kopos tarsi kempinės susiurbia vandenį iš aukštutinių vandens baseinų ir netoliese esančių upeliukų. Kopose yra Medano upelis – nedidelė sniego maitinama versmė, ištekanti iš Kristaus Kraujo kalnų ir pavasarį srūvanti palei rytinį kopų pakraštį.
MCM

**MCM** () – nuo 1989 m. liepos 1 d. transliuojamas Prancūzijos–Belgijos muzikinis televizijos kanalas, priklausantis kompanijai „Groupe MCM“ ir visą parą rodantis muzikinius vaizdo klipus. Būstinė įsikūrusi Paryžiuje. Kanalo kalba – prancūzų.

Kanalą 1989 m. įkūrė „Groupe Europe“ pagal MTV modelį. MCM kanalas nėra laisvai transliuojamas (signalas yra koduojamas). Be pagrindinio MCM kanalo, yra dukteriniai muzikiniai kanalai: „Virgin 17“, „MCM France“, „MCM Pop“ ir „MCM Top“, kurios yra palydovinio TV paketo „CanalSat France“ dalis.

MCM Top laisvai transliuojamas internetu.

## Išnašos

## Nuorodos
* Oficiali svetainė 
* MCM Top internetu
Florisantės fosilijų klodai

**Florisantės fosilijų klodai** – fosilijų klodai JAV, Kolorado valstijoje. Šie fosilijų klodai slūgso aukštai kalnų slėnyje, netoli Kolorado šaltinių. Čia yra suakmenėjusių augalų ir gyvūnų, gyvenusių šiose vietose prieš 34 mln. metų, liekanų – nuo didžiulių suakmenėjusių sekvojų ir puikiausiai išsilaikusių senovinių drugelių. Šie klodai – vertingi radiniai, kurie byloja apie senovinį egzistavusį pasaulį. Išsiveržus ugnikalniams milžniškus medžius apklojo lavos ir pelenų sluosknis. Stambiausias iš jų – Miškų karalius (*Rex arbrae*) yra gigantiškas rąstgalys, išsikišęs daugiau kaip 4 m nuo žemės, jo skersmuo yra 23 m.
Toro Kūjis

**Toro Kūjis** – uolinis darinys JAV, Jutos ir Kolorado valstijose. Tai viena iš aukščiausių akmeninių kolonų, esančių Braiso kanjone. Uolos smailės aukštis yra 46 m. Ant uolos viršūnės yra didžiulė kieto argilito kepurė – uola panaši į gigantišką kūjį. Kūjo rankenos apačioje esanti uolinė kolona yra siaura minkštesnio kalkakmenio ramstis. Tvirta kūjo galva saugo minkštesnę jo rankeną nuo erozijos, sukeltą akmenų nuošliaužų bei lietaus.
Dolce & Gabbana

**Dolce & Gabbana S.r.l.** – Italijos mados namai. Įmonę 1985 m. Milane įkūrė dizaineriai Domenico Dolce ir Stefano Gabbana.

## Istorija
Domenico Dolce gimė 1958 m. netoli Palermo, o Stefano Gabbana – 1962 m. Milane. Pirmą sykį susitiko 1980 m., dirbdami asistentais ateljė. 1982 m. kartu pradėjo savo verslą, kurdami drabužius kitoms įmonėms. 1985 m. dalyvavo Milano Collezioni mados šou dalyje „naujiesiems talentams“, o dar po metų jų pristatyta moteriškų drabužių kolekcija susilaukė tarptautinio pripažinimo . Pirmoji atskira parduotuvė buvo atidaryta 1989 m. Tokijuje (Japonija), vėliau – Milane, Honkonge ir kitur. Vėliau su Dolce & Gabbana prekiniu ženklu buvo pradėti gaminti ir apatiniai drabužiai, aksesuarai, pliažo drabužiai, maudymosi kostiumėliai ir kt. 2006 m. pora Milane atidarė savo restoraną „Gold on Via Poerio“, kurio interjeras dekoruotas tik auksine spalva.

## Prekyba
Šiuo metu Dolce & Gabbana turi dvi pagrindines prekių linijas: **Dolce&Gabbana** – prabangos daiktai ir drabužiai, bei **D&G** – ne tokie prabangūs drabužiai ir kt. daiktai. Taip pat egzistuoja **D&G Junior** linija, skirta vaikams maždaug iki 11 metų.

## Išnašos
Ledyno ragas

**Ledyno ragas** – klifas JAV, Kalifornijoje, Josemičio nacionaliniame parke. Tai aukščiausias taškas virš Josemičio slėnio. Aplink klifą yra uolų, teka Mercerio upė. Priešais jį yra Aukštutiniai ir Žemutiniai kriokliai. Ledyno ragas yra vienas aukščiausių virš žemės paviršiaus iškilusių taškų, kuri yra nesunkiai pasiekiama per Siera Nevados kalnų grandinę.
Cimšai

**Cimšai** – Šiaurės Amerikos indėnų tautų grupė. Gyvena Kanadoje, Ramiojo vandenyno pakrantėje, ir JAV Anetės saloje. Populiacija ~10 000. Kalba cimšų ir anglų kalbomis.

Tradiciniai verslai: žvejyba, sausumos ir jūrų medžioklė, rinkimas. XX a. pab. dalis dirbo žuvų konservų fabrikuose. Amatai: drožyba, pynimas. Tiki reinkarnacija. XIX a. 2 pusėje buvo perkelti į rezervacijas (XX a. pab. apie pusė jų ten tebegyveno). XIX a. pabaigoje buvo likę tik 3500 žmonių, vėliau daugėjo.

## Išnašos
Negyvojo Arklio kyšulio valstybinis parkas

**Negyvojo Arklio kyšulio valstybinis parkas** – valstybinis parkas Jutos valstijoje (JAV), 51,5 km į pietus nuo Moabo.

Kyšulio aukštis 610 m. virš iškilusios smailios kalnų viršūnės ir iš toli esantys statūs skardžiai bei uolos yra 150 mln. metų vykusios erozijos, sukeltos Kolorado upės, darinys.

1959 m. parkui buvo suteiktas valstybinio parko statusas. Parko plotas yra 2170 hektarų.

Valstybiniame parke nufilmuota filmo Neįmanoma misija 2 įvadinė scena, supažindinanti su pagrindiniu veikėju.

## Šaltiniai
Laseno kalnas

**Laseno kalnas** () – aktyvus ugnikalnis JAV, Kalifornijoje, Kaskadiniuose kalnuose. Jis yra apsuptas Tehamos didžiulio ugnikalnio, kuris išsiveržė prieš 350000 metų. Paskutinį kartą šis vulkanas buvo išsiveržęs 1915 m. Abi viršukalnės yra Maidu – dar didesnio jau užgesusio vulkano – sugriuvusios kalderos viduje. Laseno kalną dengia vulkaninis stiklas (obsidianas). Vulkanas yra svarbiausias Laseno ugnikalnių nacionalinio parko elementas.
Zajono nacionalinis parkas

**Zajono nacionalinis parkas** – saugoma teritorija JAV, Jutos valstijoje. Pagrindinis parko objektas – Zajono kanjonas.

Kanjonas yra labai gilus, kad saulės šviesa retai tepasiekia dugną. Šį gamtos kūrinį per praėjusius 4 mln. metų išskobė Mergelės upės atšaka. Kanjono vietovės primena rezervatą; joje yra sodriai žali, vešlūs kabantys ir besivejantys augalų sodai, kriokliai ir įspūdingi smiltainio uolų bokštai ir piramidės, tokios kaip Ist Templas (Rytų šventovė). Didysis Baltasis sostas yra yra iškilusi iš kanjono apačios didinga uola, kurios aukštis siekia 750 metrų.
Zajono kanjonas

**Zajono kanjonas** – gilus ir siauras tarpeklis esantis JAV pietvakariuose, Jutos valstijoje. Zajono kanjoną išgraužė Šiaurės Verdžinas. Bemaž visas tarpeklis yra rytinėje Zajono nacionalinio parko dalyje.
Čeremošas

**Čeremošas** (, ) – upė vakarų Ukrainoje, dešinysis Pruto intakas. Prasideda Karpatuose, susiliejus Baltajam ir Juodajam Čeremošams. Sudaro ribą tarp Ivano Frankivsko ir Černivcių sričių.

Tipiška kalnų upė, greitis – nuo 8 iki 20&nbsp;km/h, vidutinis nuolydis – 3,3 m/km, bendras – 280 m. Daug slenksčių.

Miestai – Vižnica, Vaškovcai.
Kloviso kultūra

**Kloviso kultūra** (), dar vadinama **Ljano kultūra** (*Llano culture*) – vėlyvojo paleolito archeologinė kultūra, apie 10 000–8900 m. pr. m. e. paplitusi Šiaurės Amerikoje.

Kloviso kultūra – viena ankstyviausių paleoindėnų kultūrų. Pavadinta pagal Kloviso miestą JAV, Naujojoje Meksikoje, kur 1929 m. rastas pirmasis šios kultūros radinys. Pagrindinės šios kultūros gyvenvietės – Nakas, Lehneris, Murėj Springas (Arizona), Blekvoter Drou (Naujoji Meksika), Dentas (Koloradas), Yst Venači (Vašingtonas). Žmonės gyveno nedidelėmis, kelių šeimų, grupėmis. Vertėsi medžiokle (medžiojo mamutus, bizonus, elnius, laukinius arklius) ir žvejyba, rinko maistą. Naudojo antgalius (retušuotus visame paviršiuje) pagamintus iš titnago, obsidiano, chalcedono, gremžtukus, rėžtukus ir rėžiklius, peilius, taip pat kaulo ir rago dirbinius (smaigus su ovalo formos skylute, cilindrinius antgalius), kartais ornamentuotus. Manoma, kad Kloviso kultūrą pakeitė Folsomo kultūra.

Nors Kloviso kultūra ilgą laiką laikyta pirmąja paleoindėnų kultūra, tačiau rasti nauji archeologiniai radiniai rodo, jog Amerika gyvenama kur kas seniau. Brazilijoje rasta 11,5 tūkst. metų senumo kaukolė, Monte Verdėje, Čilėje, buvo gyvenama prieš 12–14 tūkst. metų, Volkeryje, Minesotoje, rasti 13–15 tūkst. metų senumo akmens dirbiniai, *Meadowcroft Rockshelter* vietovėje, Pensilvanijoje – 16–19 tūkst. m. radiniai, Kaktusų kalvoje, Virdžinijoje – 15–17 tūkst. m. akmens dirbiniai..

## Išnašos
Žižija

**Žižija** (, ) – upė Ukrainoje ir Rumunijoje, dešinysis Pruto intakas. Prasideda Ukrainoje, Černivcių srityje, 410 m virš jūros lygio. Teka į pietus Rumunijos Botošanio ir Jasų apskritimis.

Intakai – Sitna, Miletinas, Bachlui.

Miestai – Dorohojus, Gorbanas (prie žiočių).
Kalvarijos kalnas

**Kalvarijos kalnas** arba **Golgotos kalnas** () – Naujajame Testamente paminėtas kalnas, ant kurio buvo nukryžiuotas Jėzus Kristus. Pavadinamas kildinamas iš panašumo į kaukolę (), kiti šaltiniai tvirtinta, kad pavadinimas Golgota yra dėl nusikaltėlių kaukolių, kurios buvo kraunamos Jeruzalės užmiestyje. Kalnas taip pat siejamas su Adomo kapu.

Tiksli Jėzaus Kristaus nukryžiavimo ir paties kalno vieta nėra žinoma. Evangelijoje pagal Joną minima, kad kalnas yra netoli Jeruzalės. Taip galėjo būti, nes mirties bausmes romėnai vykdė už miesto.

Pagal Bažnyčios tradicijas tikrąja Kalvarijos kalno vieta, kur buvo nukryžiuotas Jėzus Kristus, laikoma Viešpaties Kapo bazilika, pastatyta IV a.

## Šaltiniai
* Danel Dikevič, , 796 psl.

## Nuorodos
* Kaip atrodė Kalvarijos kalnas  (modelis)
* Kur buvo Kalvarijos kalnas?
Gineikiai (Pasvalys)

**Gineikiai** – kaimas šiaurinėje Pasvalio rajono savivaldybės dalyje, 5 km į šiaurę nuo Vaškų.

## Istorija

Vaškų bažnyčios XVIII a. krikštų, santuokų ir mirusiųjų įrašų knygose minimi ir Gineikių kaimo gyventojai: Motiejus ir Barbora Šilkūnaitė Juozapavičiai, Petras ir Kotryna Gineikiai ir kt. Gineikiai iki 1793 m. priklausė Saločių parapijai. 1766 m. spalio 20 d. buvusiai Saločių filijai (Vaškų bažnyčiai) suteiktos parapijos bažnyčios teisės. Po Žemaičių vyskupo pagalbininko Juozapo Arnulfo Giedraičio vizito Vaškuose 1793 m. rugsėjo 2 d. Gineikių kaimas priskirtas Vaškų parapijai. XVIII a. pabaigoje minimi: Jonas ir Magdalena Baltaragytė Juozapavičiai, Antanas ir Ona Gineikiai, Antanas ir Ona Mikalajūnaitė Andrašiūnai, Baltramiejus ir Ona Vaškevičiai ir kt.

XIX a. pradžioje Gineikiai buvo Joniškėlio didikų Karpių Nairių palivarko kaimas. Gineikiuose gyveno Gineikių, Grigų, Endrešiūnų, Juozapavičių šeimos. XIX a. 3 dešimtmetyje į Gineikius atsikėlė Jono ir Monikos Velykytės Liumų šeima. Po vyro mirties Monika Liumienė 1829 m. sausio 16 d. Vaškuose susituokė su Jonu Baltaragiu. 1832 m. Gineikiuose buvo Kazimiero Šimeliūno (Motiejaus sūnaus), Juozapo Gineikio, Jono Baltaragio (Ragelevičiaus) (Juozapo sūnaus), Juozapo Juozapavičiaus kiemai. 1866 m. Gineikiuose buvo Ignaco Juozapavičiaus, Kazimiero Pladžio, Prano Noreikos, Motiejaus Liumo kiemai.

## Gyventojai

## Šaltiniai
Ouk Kryko kanjonas

**Oak Creek kanjonas**, *Ouk Kryko kanjonas* ( 'Ąžuolų upelis') – kanjonas JAV, Arizonoje. Jis driekiasi šalia Flagstafo. Kanjonas yra labai aukštai iškilęs, čia visada yra žemesnė temperatūra ir iškrinta kur kas daugiau kritulių negu visuose kituose karštuosiuose, daugiausia Arizonos dykumų, arealuose. Kanjonas yra labai siauras ir gilus. Per jį teka upelis, kurio vandenyse atsispindi apatinės raudono smiltainio ir viršutinio balto smiltainio sienos. Kaip ir visų kitų smiltainio kanjonų, Oak Creek kanjono sienos yra paveiktos erozijos, tad juose daugybė apvalių darinių su apskritomis arkomis, kurių minkštesnes dalis išgraužė vanduo.
Jara (Australija)

**Jara** () – upė Australijoje, Viktorijos valstijos pietuose. Teka į vakarus, įteka į Port Filipo įlanką, prie žiočių įsikūręs Melburno miestas. Keliose vietose patvenkta, iš upės aukštupio tiekiamas vanduo Melburnui.
Karatalas

**Karatalas** () – upė Kazachstane, Almatos srityje. Prasideda Džiungarijos Alatau kalnuose, netoli Kinijos sienos, teka į šiaurės vakarus. Nusileidus iš kalnų teka dykuma į šiaurę. Antras pagal dydį Balchašo intakas. Maitinasi ledynų ir sniego tirpsmo vandeniu. Naudojama drėkinimui.

Miestai – Taldykorganas, Tekelis, Uštobė.

## Išnašos
Kemerovas

**Kemerovas** – miestas Rusijoje, prie Tomės upės (greta Iskitimo upelio žiočių), 3482 km į rytus nuo Maskvos; srities centras. Prieplauka, geležinkelio stotis, oro uostas.

Svarbus Kuzbaso pramonės centras: išvystyta chemijos, anglies, mašinų, elektros, lengvoji, maisto, baldų, statybų pramonė. Apylinkėse gausu anglies šachtų.

Mieste yra medicinos akademija, valstybinis universitetas, kultūros institutas. Teatrai (dramos, operetės, lėlių), filharmonija, cirkas, muziejai (kraštotyros, dailės), muziejus-draustinis.

## Istorija

Atsirado prie senų rusų gyvenviečių netoli Verchnetomskio ostrogo, kuris įkurtas 1657 m. (dabartinis *Верхотомское* kaimas). Dabartinio miesto teritorijoje 1859 m. buvo 7 gyvenvietės, tarp jų didžiausia Ščelgovas (*Щеглово*), minima nuo 1720 m., ir Kemerovas (*Кемерово*), minima nuo 1863 m.). 1907 m. pastatytos pirmosios anglies kasyklos. 1918 m. Ščeglovo kaimas performuotas į miestą ***Ščeglovską***, į kurį įėjo ir Kemerovo kaimas. 1932 m. Ščeglovskas pervadintas ***Kemerovu***. Srities centru tapo 1943 m.

XX a. 5–6 dešimtmetyje Kemerovo apylinkėse veikė 14 koncentracijos stovyklų, kelios jų – moterų. Kaliniai dirbo akmens anglių kasyklose, statybose, pramonės įmonėse pagalbiniais darbininkais.

## Šaltiniai
Biosauga

**Biosauga** (biologinė sauga) – disciplina, užsiimanti didelio masto biologinio integralumo praradimo prevencija, kadangi tai susiję su ekologija ir žmogaus sveikata.

Biosauga susijusi su šių sričių nagrinėjamomis problemomis:

* ekologija (į ekoregioną įvežamos gyvybės formos);
* žemės ūkis (svetimų virusinių, transgeninių genų, prionų (pvz., kempinligės) grėsmės mažinimas, maisto bakterinio apkrėtimo pavojaus mažinimas);
* medicina (biologinės kilmės produktų (organų, audinių), genetinės terapijos produktų, virusų keliamos grėsmės kontrolė; laboratorijų kontrolė)
* chemija (pvz., į vandenį patekusių nitratų poveikis ekosistemoms ir žmogaus sveikatai, PCB neigiama įtaka vaisingumui, kt.);
* egzobiologija (pvz., NASA stategija dėl galimų Žemei svetimų mikroorganizmų, kurie gali būti bandiniuose, surinktuose kosmose, taip vadinamas "5-asis biosaugos lygis").

Tarptautiniame biosaugos protokole daugiausia aptariama biosauga žemės ūkyje, bet daug interesų gynimo grupių siekia jį išplėsti ir įtraukti postgenetines grėsmes: naująsias molekules, dirbtinas gyvybės formas ir netgi robotus, kurie gali tapti tiesioginiais konkurentais natūralioje mitybos grandinėje.

Biosauga tokiose srityse kaip žemės ūkis, chemija, medicina, egzobiologija ir panašiai paprastai reiškia atsargumo principo pritaikymą ir naują saugos apibrėžimą, kuriame dėmesys sutelkiamas ne tiek į grėsmės prigimtį, kiek į biologinę prigimtį organizmo, kuriam kyla grėsmė.

Kai svarstoma biologinio ginklo grėsmė ar naujos, hipotetinės grėsmės (pvz., naujos dirbtiniu būdu gautos bakterijos, robotai), paprastai sutinkama, kad biosaugos atsargumo priemonės nėra pakankamos. Sudėtingomis grėsmėmis užsiima nauja sritis - biosaugumas.

*[[Biosaugos lygis]]* - atsargumo priemonių griežtumas, taikomas su infekuotomis medžiagomis dirbančioms laboratorijoms; dėl jų reikalingumo sprendimus JAV priima Ligų kontrolės ir prevencijos centrai.

## Taip pat skaitykite
* Biosaugos lygis
* Genetiškai modifikuotas augalas
* Geros higienos praktikos taisyklės
* Geros mikrobiologijos praktikos taisyklės

## Literatūra

* Pasaulinės sveikatos organizacijos Biosaugos programa 
* JAV Ligų kontrolės ir prevencijos centrų puslapiai apie biosaugą
* "Sunshine"projektas: laboratorijų biosaugos stebėjimo ne pelno organizacija 
* Tarptautinis genų inžinerijos ir biotechnologijos centras: puslapiai apie biosaugą
* Greenpeace  vykdoma saugios prekybos kampanija
* Amerikos biologinės saugos asociacija
* Biosauga mikrobiologinėse ir biomedicininėse laboratorijose
* Biosaugos sistemų kūrimo programa JAV finansuojama programa
* Maisto saugos ir žemės ūkio biotechnologijos naujienos  – naujienos iš viso pasaulio apie biosaugą žemės ūkyje
* GMO sauga  - informacija apie mokslinių tyrimų projektus, kurie tiria genetiškai modifikuotų augalų biologinę saugą.
* The 2008 Tarptautinė konferencija apie priemones, kuriomis galima pažaboti biologinį plitimą
Lietuvos demokratų partija

**Lietuvos demokratų partija** – Lietuvos politinė partija, įkurta 1989 m. vasario 5 d. kaip atkurta 1902–1920 m. veikusi Lietuvių demokratų partija. Pirmasis partijos suvažiavimas įvyko 1989 m. liepos 29 – liepos 30 d. Vilniuje. Partija įregistruota 1989 m. gruodžio 29 d. Partijos pirmininkas buvo Saulius Pečeliūnas (1989 m. – 2001 m.). 2001 m. spalio mėn. Lietuvos demokratų partija susijungusi su Nepriklausomybės partija, Tėvynės liaudies partija ir Lietuvos laisvės lyga tapo Lietuvos dešiniųjų sąjunga.

## Išnašos
Tarptautinė augalų apsaugos konvencija

**Tarptautinė augalų apsaugos konvencija** (, *IPPC*) - tai tarptautinė organizacija, užsiimanti kenkėjų ir augalų ligų platinimo į kitas šalis prevencija. Į jos pareigas įeina augalų kenkėjų sąrašų vedimas, kenkėjų išplitimo protrūkių stebėjimas ir techninės pagalbos tarp šalių narių koordinavimas.

Šią struktūrą 1952 m. įkūrė Jungtinių Tautų Maisto ir žemės ūkio organizacija. 2007 m. Tarptautinės augalų apsaugos konvencijos sutartį buvo pasirašę 163 šalių vyriausybės.

## Nuorodos
* Tarptautinės augalų apsaugos konvencijos interneto svetainė
Sekvojų nacionalinis parkas

**Sekvojų nacionalinis parkas** () – saugoma gamtos teritorija Jungtinėse Amerikos Valstijose, Kalifornijoje, Siera Nevados kalnuose. Jo plotas – 1635 km². Nacionalinis parkas šiaurėje ribojasi su Karalių kanjono nacionaliniu parku. Abu jie bendrai administruojami nacionalinės parkų tarnybos. Parke saugomos senovinės girios, kuriose auga masyviausi pasaulio medžiai – didieji mamutmedžiai, dažniausia vadinami „milžiniškosiomis sekvojomis“ ().

## Šaltiniai

## Nuorodos
* nps.gov / Sequoia & Kings Canyon. A Land of Giants (Sekvojų ir Karalių kanjono nacionalinių parkų bendra interneto svetainė) | *[[Anglų kalba|Anglų k.]]*
* sierragatewaymap.com / The Sierra Gateway Travel Guide / Sekvojų nacionalinio parko detalesnis planas | *Anglų k.*
* nationalparks.org / The Giants of the Sierras. Sequoia and Kings Canyon National Parks | *Anglų k.*
* britannica.com / Sequoia National Park, *Anglų k.*
* weather.com/ / Sequoia National Park, CA | *Anglų k.*
* tripadvisor.co.uk / Sequoia and Kings Canyon National Park | *Anglų k.*

## Galerija

Kaweah_downValley.jpg|Parko slėnyje tyvuliuojantis Hamiltono ežeras 
Sequoia_Tunnel_Tree.jpg|Tunelis po parvirtusiu mamutmedžiu
SenateGroveSequoiaNatPark.JPG|Žmogus „milžinų“ prieglaudoje (milžinų miško giraitė)
United_States_-_California_-_Sequoia_National_Park_-_General_Sherman_Tree_-_Panorama.jpg|Generolo Šermano medis
Šilokas

**Šilokas** (*Sedum*) – storlapinių (*Crassulaceae*) šeimos augalų gentis. Jai priklauso apie 400 sukulentinių augalų, paplitusių šiaurės pusrutulyje.

Šilokams būdingi stori, vandenį kaupiantys lapai. Žiedai turi po 5 žiedlapius, spalva daugiausiai geltona, rausva, balta. Kai kurios rūšys nuodingos. Dauguma šilokų rūšių auginami kaip dekoratyviniai augalai, labai tinkami žaliesiems stogams.

## Rūšys
* Aitrusis šilokas (*Sedum acre*)
* Gajusis šilokas (*Sedum aizoon*)
* Baltažiedis šilokas (*Sedum album*)
* Gausiažiedis šilokas (*Sedum floriferum*)
* Mišrusis šilokas (*Sedum hybridum*)
* Kamčiatkinis šilokas (*Sedum kamtschaticum*) 
* Laibalapis šilokas (*Sedum lineare*)
* Didysis šilokas (*Sedum maximum*)
* Storalapis šilokas (*Sedum pachyphyllum*)
* Uolinis šilokas (*Sedum rupestre*)
* Smailialapis šilokas (*Sedum sediforme*)
* Bukalapis šilokas (*Sedum spathulifolium*) 
* Kaukazinis šilokas (*Sedum spurium*)
ir kt.


Image:Sedum jdp.jpg|Baltažiedis šilokas (*Sedum album*)
Image:Sedum villosum Moor-Mauerpfeffer.JPG|*Sedum villosum*
Image:Sedum palmeri 2.jpg|*Sedum palmeri*
Gausialapis lubinas

**Gausialapis lubinas** (*Lupinus polyphyllus*) – pupinių (*Fabaceae*) šeimos lubinų (*Lupinus*) genties augalas. Kilęs iš vakarinės Šiaurės Amerikos (Aliaskos, Britų Kolumbijos, Vajomingo ir kt.). Introdukuotas beveik visoje Europoje, daug kur Azijoje, Australijoje, Naujojoje Zelandijoje, Pietų Amerikos pietuose.

Daugiametis, apie 60–110 cm aukščio žolinis augalas. Liemeninė šaknis stora, iš jos išauga iki 10 cm ilgio šakniastiebiai. Stiebas status, nešakotas, lapai sudėtiniai, plaštakiški, su 10–25 lancetiškų lapelių, kurių ilgis 3–15 cm. Visos augalo dalys apaugusios prigludusiais plaukeliais. Žiedai įvairių mėlynų ar violetinių atspalvių, kartais balti, sukrauti 30–60 cm (kartais iki 90 cm) ilgio viršūniniuose žiedynuose. Masiškai žydi nuo gegužės pabaigos iki birželio vidurio, bet pakartotinai gali žydėti iki rugsėjo pradžios. Ankštys pūkuotos, pailgos ir atsidarančios, subrendusios pajuosta. Jose yra įstrižos pertvaros tarp sėklų.

Auga paupiuose, drėgnose vietose, paunksmėje. Įvairios išvestinės veislės auginamos darželiuose. Dirvožemį patręšia azotu, todėl vietoje natūralių buveinių plinta gentainiai bei kiečiai, dilgėlės. Lietuvoje laikomas invazine, naikintina rūšimi. Lietuvoje gausialapiai lubinai introdukuoti XX a. pr., sulaukėję pastebėti 1931 m. Vėliau gausiai sėti miškuose, pamiškėse, smėlynuose, siekiant pagerinti dirvožemio derlingumą, stabdyti eroziją, didinti pašarą laukiniams gyvūnams. Dabar labiausiai paplitę Pietryčių ir Rytų Lietuvoje bei Žemaitijoje, kur ypač gausiai auga miškų pakelėse, prie kvartalinių, apleistuose laukuose, dykvietėse. Lengvai plinta sėklomis ir šakniastiebiais, vietomis sudaro ištisus sąžalynus.


Korina 2011-05-20 Lupinus polyphyllus.jpg|Žiedai
Lupine dew pollen.jpg|Lapai
Garten-Lupine (Haager Straße, Neuendettelsau) 20250623 154600.jpg|Sėklos
Bajorėliai, pakelė.JPG|Invazinių lubinų sąžalynas (Bajorėliai, Zarasų raj.)
Edward Koorey 2015 (Unsplash).jpg|Invaziniai lubinai Naujojoje Zelandijoje


## Šaltiniai
Trumpalapių Jukų nacionalinis parkas

**Trumpalapių Jukų nacionalinis parkas** () – saugoma gamtos teritorija JAV, pietų Kalifornijoje. Šį nacionalinį parką sudaro dviejų tipų dykumos: parko žemutinės, karštosios bei sausosios rytinės ir Mohavių. Kolorado valstijoje auga kreozoto krūmokšnių, okotilo ir čalo kaktusų. Mohavių dykumoje auga trumpalapių jukų miškai. 1220 m aukštyje vingiuoja vėsūs kadagiais apaugę kanjonai. Aukščiausias taškas yra 1580 m Kyz Vju vietovė.  Nacionalinis parkas įkurtas 1994 m. 

## Galerija

File:Giant Marbles in Joshua Tree National Park.jpg|
Vaizdas:Joshua Trees in Joshua Tree NP 2.jpg|
File:Joshua Tree - Rock formation in Real Hidden Valley 1.jpg|
Altajaus kraštas

**Altajaus kraštas** – federacinis kraštas pietų Rusijoje, prie sienos su Kazachija. Įkurtas 1937 m.

## Istorija

Kraštas įkurtas 1937 m. rugsėjo 28 d. Iki 1991 m. jam priklausė Kalnų Altajus.

## Geografija

Didžiąją teritorijos dalį užima pietinis Vakarų Sibiro lygumos pakraštys (daugiausia Kulundos lyguma). Pietuose ir rytuose paviršius kyla į Altajaus priekalnes (pvz., Salajiro kalvagūbrį) ir pačius kalnus. Klimatasvidutinių platumų, ryškiai žemyninis. Vidutinė sausio temperatūra -19&nbsp;°C, liepos +19&nbsp;°C. Vidutinis metinis kritulių kiekis svyruoja nuo 250 mm kalnų slėniuose, lygumoje iki 600–700 mm kalnų pašlaitėse. Altajaus krašte susiliejus Bijos ir Katūnės upėms prasideda Obė. Svarbesni jos intakai čia yra Alėjus, Čaryšas, Čumyšas. Vakaruose teka Kulundos upė, priklausanti nenuotakiam Kulundos stepės ežerų baseinui (Kulundos, Kučiuko, Kartusis ežerai). Didžiąją teritorijos dalį užima išdirbtos stepės. Yra miškastepės plotų su pušų ir beržų giraitėmis.

## Gyventojai

### Tautinė sudėtis
* rusai – 92 %
* vokiečiai – 3,05 %
* ukrainiečiai – 2 %
* kiti – 3 %

### Miestai

Didžiausi miestai:
# Barnaulas
# Bijskas
# Rubcovskas
# Belokuricha
# Novoaltaiskas
# Zarinskas
# Kamenis prie Obės
# Aleiskas
# Slavgorodas
Ožnugaris

:: *Apie kaimą Tauragės rajone žr. [[Ožnugariai]]


*'Ožnugaris''' – buvęs kaimas Vilkaviškio rajono savivaldybėje, 7 km į rytus nuo Vilkaviškio.

## Istorija

Panaikintas 1987 m.

## Gyventojai

## Šaltiniai
Siauralapė sprigė

**Siauralapė sprigė** (*Impatiens hawkeri*) – spriginių (*Balsaminaceae*) šeimos, sprigių (*Impatiens*) genties daugiametė gėlė. Natūraliai paplitusi Naujojoje Gvinėjoje.

Aukštis 20-60 cm. Lapai tamsūs, išsidėstę spinduliškai, 5-15 cm ilgio. Žiedai ryškiai raudoni, 4-7 cm skersmens.

Auginamos darželiuose, gėlynuose, vazonuose, kapinėse.

## Šaltiniai
Kenkėjas

**Kenkėjas** (kenksmingas organizmas) – organizmas, kurį žmonės laiko žalingu ar nepageidaujamu.

Dažniausiai kenkėjais organizmai vadinami dėl žalos žemės ūkio kultūroms, pvz., bulvių derliui pražūtingas kolorado vabalas, bastutinių šeimos daržovėms – daržinis pelėdgalvis. Tai žemės ūkio augalų (vaismedžių, javų, kt) ir pasėlių kenkėjai, kovai su kuriais taikomos agrarinės priemonės (pvz.,sėjomaina), fitosanitarinė kontrolė ir apribojimai, biologinės apsaugos priemonės (pvz., boružių veisimas, kenkėjams nepalankių augalų įterpimas, purškimas augaliniais ekstraktais), cheminės apsaugos piemonės (pesticidai), planinė medžioklė ir kt.

Grūdų sandėlių kenkėjai kelia pavojų nuimto derlio išsaugojimui.

Kiti kenkėjais vadinami gyvūnai gadina žmogaus būstą, elektros instaliaciją, baldus, rūbus, užteršia ir kitaip gadina maisto produktus, kelia kitus nepatogumus. Jie vadinami buitiniais kenkėjais. Dalis tokių įnamių kelia pavojų žmogaus ir jo laikomų gyvūnų sveikatai, nes perneša pavojingas ligas. Pvz., maliarinis uodas yra maliarijos patogeno vektorius, žiurkės ir žmoginės blusos perneša maro sukėlėją, šuninės ir katininės blusos perneša šunims pavojingą kaspinuotį *Dipylidium caninum* ir t. t. Todėl buitinių kenkėjų naikinimo kokybė rūpi ne tik namų savininkams, profilaktinės dezinfekcijos stotims, bet ir užkrečiamų ligų profilaktikos ir kontrolės centrams, higienistams, visuomenės sveikatos specialistams, veterinarijos gydytojams.

Taip pat kenkėjais gali būti vadinami gyvūnai, kurie pažeidžia gamtines ekosistemas, nors kitomis sąlygomis jie yra netgi naudingi, vertinami laukiniai ar naminiai gyvūnai. Pvz., triušiai, kaip invazinė rūšis, padarė žalą Australijos gamtai. Jų plitimą gali paskatinti kenksmingi antropogeniniai, biotiniai ir abiotiniai veiksniai, pvz., klimato pakitimas, teršalų patekimas į vandenį.

Miškininkystėje naudojamas terminas miškų kenkėjai – organizmai (mikroorganizmai, bestuburiai ir stuburiniai), kurie kenkia medžiams, trikdo miško atsinaujinimą, taip pat blogina žmogaus naudojamuose miškuose gaunamos medienos kokybę, pvz., mažasis kirpikas (*Tomicus minor*). Prieš juos taikomos miško sanitarinės apsaugos priemonės, tokios kaip sanitarinis kritimas, vabzdžiagaudžiai medžiai, biologiniai preparatai, insekticidai ir pan.
Užmiestis

**Užmiestis, kaimiška vietovė, provincija** – teritorija, esanti už miestų ir kitų urbanizuotų teritorijų ribų. Užmiestyje daug mažesnis gyventojų tankumas, didesnė gamtinė įvairovė. Užmiesčio gyventojai gyvena kaimuose, viensėdžiuose. Čia vystomas daugiausia žemės ūkis, miškininkystė, žvejyba, gavybos pramonė. Užmiestyje plėtojamas ekoturizmas, yra saugomos gamtos plotai, rekreacinės zonos.

Lietuvoje užmiesčio teritorijose plyti dirbami laukai, pievos, miškai. Kraštovaizdį paįvairina upių slėniai, ežerai (ypač Aukštaitijoje).
Woodrow Wilson

**Vudrou Vilsonas** (*Vudrovas Vilsonas* arba *Vudro Vilsonas*, , pilnas vardas: , 1856 m. gruodžio 28 d. – 1924 m. vasario 3 d.) – 28-asis JAV prezidentas.

## Biografija
Gimė Virdžinijos valstijoje, Staunton mieste, airių ir škotų kilmės šeimoje. Buvo trečias, keturių vaikų šeimoje. Tėvas buvo vergvaldys ir tuo pačiu vergų gynėjas, žymus presbiterionų bažnyčios veikėjas.

1890 m. Woodrow Wilson tapo Prinstono universiteto profesoriumi. 1910 m. išrinktas Naujojo Džersio gubernatoriumi.

1912 metais kaip demokratų partijos kandidatas išrinktas JAV prezidentu . 1916 m. perrinktas antrajai kadencijai. Pirmoji kadencija pasižymėjo labiau ekonomine vidaus politikos veikla. Antrojoje kadencijoje koncentravosi į Pirmąjį pasaulinį karą. Jo perrinkimą sąlygojo jo politinė neutraliteto kampanija. Savo kadencijos metu jis laikėsi šios politikos, tačiau jai iškilo grėsmė, kai 1917 metais Vokietija pasiūlė Meksikai susivienyti kare prieš JAV. Vilsonas tų pačių metų balandį kreipėsi į Kongresą, kas būtų paskelbtas karas Vokietijai.

1918 m. paskelbė garsiuosius Keturiolika punktų, kuriuose deklaravo tautų apsisprendimo teisę. Vienas iš Versalio taikos iniciatorių bei Tautų sąjungos sumanytojas ir jos projekto autorius. Už veiklą 1919 m. apdovanotas Nobelio taikos premija.

Kadangi kuriant Tautų sąjungą, buvusios Antantės valstybės nepanoro į sąjungą įsileisti Vokietijos kaip karo kaltininkės, V. Vilsonas pasitraukė iš Europos politikos ir JAV Tautų sąjungoje nedalyvavo.

Woodrow Wilson buvo idealistas ir internacionalistas, siekęs kad JAV dalyvautų pasaulinėje politikoje, kad kovotų už demokratiją, progresą ir liberalizmą. Jis yra vienintelis JAV prezidentas, turėjęs akademinį daktaro laipsnį. Mokslininkai laiko Vilsoną vienu iš geresnių JAV prezidentu, nors jis buvo kritikuojamas dėl rasinės segregacijos ir paramos baltiesiems suprematistams.
## Išnašos

|-
Nencų autonominė apygarda

**Nencų autonominė apygarda** (; )  – Rusijos administracinio teritorinio suskirstymo vienetas (federacijos subjektas). Ji yra Rusijoje šiaurės vakaruose, Archangelsko srityje. Administracinis centras – Narjan Maras.

## Istorija
Teritorija apgyvendinta nuo akmens amžiaus. Ilgus šimtmečius čia vyko nencų ir rusų prekyba. Apygarda įkurta 1929 m. liepos 15 d., 1936 m. įkurtas dabartinis administracinis centras Narjan Maras.

## Geografija
Autonominė apygarda yra Rytų Europos lygumos šiaurės rytuose, palei Barenco jūrą. Vakaruose sritis siekia Timano kalnagūbrį, rytuose – Uralą. Pietuose yra Komijos respublika. Apygardai priklauso Kanino pusiasalis ir Kolgujevo bei Vaigačo salos. Svarbiausia upė – Pečiora. Už Karos jūros yra Naujoji Žemė, tačiau ji apygardai jau nepriklauso.

## Administracinis suskirstymas
Po 2005 m. autonominėje apygardoje įgyvendintos Rusijos „municipalinės valdymo reformos“ autonominė apygarda skirstoma į administracinį centrą Narjan Marą ir vienintelį Zapoliarno rajoną (pažodžiui – Užpoliarės rajonas), kuris apima visą apygardos teritoriją, išskyrus administracinį centrą

Zapoliarnoo rajonui priklauso miesto tipo gyvenvietė Iskatelejus, kaimo tipo gyvenvietė Amderma ir 17 kaimiškųjų apylinkių, kurios apima 42 gyvenvietes.

## Ekonomika
Dėl poliarinio klimato ir amžinojo įšalo žemės ūkis menkai galimas. Šiaurės elnių auginimas, žvejyba ir brangiakailių žvėrelių medžioklė buvo pagrindinėmis ūkio šakomis. Atradus naftos išteklių čia pradėta naftos gavyba. Barenco jūroje apygardos šiaurėje yra Prirazlomnoe naftos telkinys, kurio ištekliai 73 mln. tonų.

## Gyventojai

Nencai priklauso samodų kalbų grupei. Anksčiau buvę klajokliais sovietų metais prievarta tapo sėslūs. Nencai sudaro tik apie 19 proc. jų vardu pavadintos apygardos gyventojų. Kraštas labai menkai apgyvendintas, apie pusę gyventojų gyvena Narjan Mare.

Gyventojų sudėtis pagal tautybę (pagal 2002 m. gyventojų surašymą):
* rusai (62,4 proc.)
* nencai (18,7 proc.)
* komiai (10,9 proc.)
* ukrainai (3,2 proc.)
* baltarusiai (1,0 proc.)
* kiti (3,9 proc.)

### Gyvenvietės
Didžiausios gyvenvietės 2002 m.:
# Narjan Maras
# Iskatelejus
# Amderma

## Nuorodos
Čikagos Blackhawks

**Čikagos „Blackhawks“** – () NHL Vakarų konferencijos Centrinio pogrupio ledo ritulio komanda iš Čikagos, JAV. Viena iš šešių komandų NHL įkūrėjų. Nuo komandos įkūrimo 1926 m. Čikagos komanda yra 6 sezonus laimėjusi Stenlio taurę.

## Istorija

Sužlugus WHL lygai Portlendo „Rosebuds“ buvo nupirkta Frederic McLaughlin, kavos įmonės prezidento, kuris perkėlė ją į Čikagą, žaisti NHL lygoje.

## Sezonai

## Nuorodos

*Oficialus klubo svetainė
Vilijampolės rajonas

**Vilijampolės rajonas** – 1950–1955 m. administracinis teritorinis vienetas Lietuvos centre, Nemuno dešiniajame krante. Centras – Kaunas.

## Istorija

Rajonas sudarytas 1950 m. birželio 20 d. iš buvusios Kauno apskrities 27 apylinkių, Vilkijos apskrities 5 apylinkių ir Kulautuvos. 1950–1953 m. priklausė Kauno sričiai. 1955 m. liepos 1 d. panaikintas:
* didžioji dalis prijungta prie naujo Kauno rajono;
* Svilonių apylinkė ir Užusalių apylinkė perduotos Jonavos rajonui.

|-
| 1950 m.  || 626 || || 32 apylinkės || 1 miesto tipo gyvenvietė (Kulautuva)
|-
| 1954 m.  || || || 16 apylinkių || 2 miesto tipo gyvenvietės (Kulautuva, Palemonas), 3 miesteliai
|}

## Šaltiniai
Iziubris

**Iziubris** (*Cervus elaphus xanthopygus*) – Rytų Azijoje (Rusijos Tolimieji Rytai, Užbaikalė, Šiaurės Kinija) gyvenantis tauriojo elnio porūšis.

## Ypatumai
Patinų kūno ilgis 220–250 cm; aukštis per pečius 146–165 cm; galvos ilgis 52,5–56 cm. Kūno masė – 170–250 kg.

Patelių kūno ilgis 185–216 cm; aukštis per pečius 120–135 cm; galvos ilgis 34–48 cm. Kūno masė 140–180 kg.

Rago ilgis 87 cm, plotis 82 cm, didžiausių ataugų ilgis 32,5 cm, rago pamato apimtis 20 cm.

## Nuorodos
* Л. Г. Капланов. Изюбрь среднего Сихотэ-Алиня 
* Изюбрь
Panemunės rajonas

:: *Nuo [[1962]] m. Panemunės rajonas buvo Kauno respublikinio pavaldumo miesto rajonas, užėmęs žymiai mažesnę teritoriją ([[Panemunė (Kaunas)|Panemunė]] ir aplinkiniai mikrorajonai) nei jo pirmtakas, žr. [[Panemunės rajonas (Kaunas)]]*.

**Panemunės rajonas** – 1950–1955 m. LTSR administracinis-teritorinis vienetas Lietuvos centre, Nemuno kairiajame krante. Centras – Kaunas, nuo 1952 m. gegužės 25 d. Garliava.

## Istorija

Rajonas sudarytas 1950 m. birželio 20 d. iš buvusios Kauno apskrities 41 apylinkės, Prienų apskrities 4 apylinkių ir Kačerginės. Iki 1953 m. priklausė Kauno sričiai. 1955 m. liepos 1 d. panaikintas:
* 16 apylinkių ir Kačerginė prijungta prie Vilijampolės rajono (kuris pavadintas Kauno rajonu);
* Lekėčių apylinkė perduota Šakių rajonui.

Rajone buvo leidžiamas laikraštis „Komunizmo švyturys“.

|-
| 1950 m.  || || || 45 apylinkės || 1 miesto tipo gyvenvietė (Kačerginė)
|-
| 1954 m.  || || || 17 apylinkių || 3 miesto tipo gyvenvietės (Ežerėlis, Garliava, Kačerginė), 1 miestelis (Zapyškis)
|}

## Šaltiniai